Laupäeval jõuab publiku ette Ugala teatri 99. hooaja avalavastus, Henrik Ibseni “Naine merelt”, mille lavastab Andres Noormets. Norra näitekirjanduse suurmeistri Ibseni näitemängust inspireerituna toimub Ugala teatris 15.– 22. septembrini Norra teemanädal.
Viljandi kui linn, kus mälumäng on üks meelelahutuse meelisvorme, saavad sel nädalal kino- ja muusikaviktoriinisõbrad oma oskused proovile panna Norra kultuuri teemalises viktoriinis, mis toimub reedel, 21. septembril Ugala teatrikohvikus kell 21.00.
Viktoriiniküsimusi aitavad ette valmistada Kuningliku Norra Saatkonna töötajad ja läbiviijateks on Ugala teatri viktoriini-asjatundjad Liis Aedmaa, Mari Nurk ja Laura Kalle.
Parimatele võistkondadele paneb temaatilised auhinnad välja teemanädala hea koostööpartner Kuninglik Norra Saatkond. Erinevaid üllatusauhindu jagub ka teistele osalejatele.
Üritus on kõigile osalejatele tasuta!